பிக் பாஸ் தமிழ் 2

பிக் பாஸ் தமிழ் 2 (Bigg Boss Tamil 2) என்பது 18 சூன் முதல் 30 செப்டம்பர் 2018 ஆம் ஆண்டு வரை விஜய் தொலைக்காட்சியில் ஒளிபரப்பான உண்மைநிலை விளையாட்டு நிகழ்ச்சி ஆகும். இது நெதர்லாந் நாட்டை சேர்ந்த பிக் பிரதர் நிகழ்ச்சியின் வடிவத்தைப் பின்பற்றும் பிக் பாஸ் தமிழ் நிகழ்ச்சியின் இரண்டாம் பருவம் ஆகும். இந்த பருவத்தையும் பிரபல தமிழ் நடிகர்  கமல் ஹாசன் என்பவர் தொகுப்புரை ஆற்றி நடத்தினார். 

இந்த இரண்டாம் பருவமானது 15 வசிப்பாளர்கள் கலந்து கொள்ளக்கூடியதாகவும், 60 ஒளிப்படமிகள் கொண்டதாகவும் உள்ளது. பிக் பாஸ் தமிழ் இரண்டாம் பதிப்பின் வாசகமாக 'நல்லவர் யார்? கெட்டவர் யார்?' என்ற சொற்றொடர் உள்ளது. சென்னையின் புறநகர்ப்  பகுதியான செம்பரம்பாக்கத்தில் உள்ள ஈவிபி திரைப்பட நகரத்தில் இதற்கான ஆடம்பர வீடு அமைக்கப்பட்டது. தவறுகளைச் செய்யும் போட்டியாளர்களுக்கு தண்டனை அதிகரிப்பதற்காக புதிதாக நிர்மாணிக்கப்பட்ட இந்த வீட்டில் சிறைச்சாலை அறையும் அமைக்கப்பட்டுள்ளது.

இந்த பருவத்தில் வெற்றியாளராகவும் மற்றும் 50 லட்சம் ரொக்கப் பரிசைப் பெற்றவர் நடிகை ரித்விகா ஆவார். நடிகை ஐஸ்வர்யா தத்தா இரண்டாம் இடத்தைப் பிடித்து 5 லட்சம் ரொக்கப் பரிசை வென்றார். மற்ற இறுதிப் போட்டியாளராக நடிகைகள் விஜயலட்சுமி மற்றும்  ஜனனி ஆகியோர் வந்தனர். பிக் பாஸ் வரலாற்றில் இறுதி சுற்றுக்குல் பெண்கள் மட்டும் நுழைந்த போட்டியாளர் என்றால் அது  பிக் பாஸ் தமிழ் நிகழ்ச்சியாகும்.

ஒளிபரப்பு 
ஒவ்வொரு நாளின் அத்தியாயங்களும் முந்தைய நாளின் முக்கிய நிகழ்வுகளைக் கொண்டிருக்கின்றன. ஒவ்வொரு சனி ஞாயிற்றுக்கிழமை அத்தியாயங்களில் அந்த வாரம் வெளியேற்றப்பட்ட போட்டியாளரின் போட்டி குறித்து கவனம் செலுத்தப்படுகிறது.

குடும்ப உறுப்பினர்கள்

அசல் நுழைவு 
 யாஷிகா ஆனந்த், நடிகை, துருவங்கள் பதினாறு, இருட்டு அறையில் முரட்டுக்குத்து படத்தில் நடித்துள்ளார்.
 பொன்னம்பலம், நடிகர், பல தமிழ்த்திரைப்படங்களில் முன்னணி வில்லன் நடிகராக நடித்துள்ளார்.
 மஹத் ராகவேந்திரா, நடிகர், மங்காத்தா, ஜில்லா ஆகியபடங்களில் நடித்ததற்காக சிறப்பாக அறியப்படுகிறார்.
 டேனியல் ஆன்னி போப், நடிகர், இதற்குத்தானே ஆசைப்பட்டாய் பாலகுமாரா, ரங்கூன் ஆகியபடங்களில் நடித்ததற்காக சிறப்பாக அறியப்படுகிறார்.
 வைஷ்ணவி, ஊடகவியலாளர், தமிழ் எழுத்துலக ஜாம்பவான்களில் ஒருவராகிய சாவியின் பேத்தி, ரேடியோ மிர்ச்சியில் வானொலி ஒலிபரப்பாளராக உள்ளார்.
 ஜனனி, நடிகை, இவர் தெகிடி, அதே கண்கள் போன்ற படங்களில் முன்னணி பாத்திரத்தில் நடித்துள்ளார்.
 அனந்த் வைத்தியநாதன், குரல் நிபுணர், விஜய் டிவியின் சூப்பர் சிங்கர் ஜூனியர்/சீனியர் நிகழ்ச்சிகளின் குரல் பயிற்சியாளரக உள்ளார்.
 ரம்யா என்.எஸ்.கே..,  பின்னணிப் பாடகர், தந்தைவழியில் கலைவாணர் என். எஸ். கிருஷ்ணன் மற்றும் டி. ஏ. மதுரம் ஆகியோரின் பேத்தி, தாய்வழியில் கே. ஆர். ராமசாமியின் பேத்தி
 சென்றாயன், தமிழ்த் திரைப்பட நகைச்சுவை நடிகர்.
 ரித்விகா, நடிகை, மெட்ராஸ், கபாலி ஆகியபடங்களில் நடித்ததற்காக சிறப்பாக அறியப்படுகிறார்.
 மும்தாஜ், நடிகை, பல தமிழ் படங்களில் முன்னணி பாத்திரத்தில் நடித்துள்ளார்.
 தாடி பாலாஜி, நடிகர், பல தமிழ்த்திரைப்படங்களில் நகைச்சுவை நடிகராக நடித்துள்ளார், விஜய் டிவி-இல் நிகழ்ச்சி தொகுப்பாளர் மற்றும் கலக்க போவது யாரு நிகழ்ச்சியின் நடுவர்.
 மமதி ச்சாரி, நடிகை, நிகழ்ச்சி தொகுப்பாளர் போன்ற முகங்களைக் கொண்டவர்.
 நித்யா, தாடி பாலாஜியின் மனைவி.
 ஷாரிக் ஹாஸன், நடிகர் மற்றும் தடகள வீரர், ரியாஸ் கான், உமா ரியாஸ் கான் ஆகியோரின் மகன். மற்றும்  பென்சில் (2016) திரைப்படத்தில் வில்லனாக நடித்துள்ளார்.
 ஐஸ்வர்யா தத்தா, தமிழுக்கு எண் ஒன்றை அழுத்தவும் படத்தின் கதாநாயகியாக நடித்துள்ளார்.

வைல்ட்கால்ட் நுழைவு
 விஜயலட்சுமி ஃபெரோஸ், ஒரு தமிழ் நடிகை மற்றும் தயாரிப்பாளர். திரைப்பட இயக்குநரான அகத்தியனின் மகளான இவர் சென்னை 600028, அஞ்சாதே, சென்னை 600028  II ஆகிய திரைப்படங்களில் நடித்ததற்காகவும், சன் தொலைக்காட்சித் தொடரான நாயகியில் முதன்மைப் பாத்திரம் ஏற்று நடித்ததற்காக சிறப்பாக அறியப்படுகிறார்.

விருந்தினர்கள்

வாராந்திர சுருக்கம்

மேற்கோள்கள்

வெளி இணைப்புகள் 
 Official Website on Hotstar

பிக் பாஸ் தமிழ்
விஜய் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
தமிழ் உண்மைநிலை தொலைக்காட்சி நிகழ்ச்சிகள்
தமிழ் விளையாட்டுத் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
தொலைக்காட்சி பருவங்கள்
2018 இல் நிறைவடைந்த தமிழ்த் தொலைக்காட்சி நிகழ்ச்சிகள்